stanford-oval/wikipedia huggingface dataset:
Bisi Silva

Bisi Silva
Bisi Silva (1962 – 12. helmikuuta 2019 Lagos) oli nigerialainen kuraattori.
Silva perusti Lagosin Centre for Contemporary Artin (CCA) vuonna 2007 ja toimi sen taiteellisena johtajana. Hän avasi sen kokeellisena tilana nuorille taiteilijoille. Lagosin kaupalliset galleriat olivat harvoin keskittyneet muuhun kuin maalaus- ja veistotaiteeseen, joten Silva pyrki luomaan laajempia taiteellisia mahdollisuuksia. Centre for Contemporary Artista tuli keskeinen afrikkalaisen taiteen näyttelyiden ja afrikkalaista taidetta koskevan tutkimuksen mahdollistaja. Sen tiloihin kerättiin myös suuri kirjasto. Samanaikaisesti Silva johti Kansainvälistä Àsìkò-taidekoulua ja edisti diskurssia nykytaiteesta eri kultturitaustoista tulevien ihmisten välillä. Hän kuratoi Centre for Contemporary Artissa muiden muassa näyttelyt Democrazy (2007–2008), Like a Virgin (Lucy Azubuike, Zanele Muholi, 2009) ja If I Could Save Time (Kelani Abass, 2016–2017).
Silva toimi kuraattorina myös kansainvälisellä tasolla. Vuonna 2011 itsenäisenä ARS 11 -hankkeen osana Kiasmassa pidettiin J. D. 'Okhai Ojeikeren taiteeseen keskittynyt näyttely Moments of Beauty, jonka kuratoivat Silva ja Aura Seikkula. Silva oli kymmenennen African Photography Encounters -tapahtuman taiteellinen johtaja Bamakossa. Hän oli myös kuratoimassa toista Thessalonikin nykytaiteen biennaalia (2009) sekä seitsemättä Dakarin biennaalia (Dak'Art, 2006) ja toimi 55. Venetsian biennaalin (2013) kansainvälisen tuomariston jäsenenä. Centre for Contemporary Artin, Menil Collectionin (Houston) ja Pulitzer Foundation for the Artsin (Missouri) yhteistyönä pidettiin vuosina 2012–2013 näyttely The Progress of Love. Vuonna 2014 Silva kuului Kiovan PinchukArtCentren Future Generation Art Prizen jakaneeseen kansainväliseen tuomaristoon. Vuonna 2018 hän oli jakamassa Hugo Boss Prizea.
Silva julkaisi vuonna 2017 opetusohjelmaansa käsittelevän teoksen Àsìkò: On the Future of Artistic and Curatorial Pedagogies in Africa. Hän toimi Prinssi Clausin rahaston neuvonantajana ja kirjoitti lukuisiin kansainvälisiin taidelehtiin. Hän kuoli helmikuussa 2019 pitkään syöpää sairastettuaan.
Riina Rekilä

Riina Rekilä vuonna 2021.
Riina Rekilä (s. 1981 Himanka) on suomalainen eläinlääkäri ja ravivalmentaja.
Menestys ravikilpailuissa

Rekilän tunnetuimmat kilpahevoset Suomessa ovat olleet lämminveritamma Phoenix Hornline ja ruuna Baron Crown, joka kilpaili kaikkiaan 189 kertaa. Suomen Ravinaisten Liitto ry valitsi Rekilän vuoden 2005 ravinaiseksi. Startteja Rekilälle on kerääntynyt vuosina 1997–2008 yhteensä 520, joista hän on ajanut 99 voittoa, 96 kakkos- ja 47 kolmossijaa voittoprosentilla 19.
Rekilä on muutti 2000-luvun puolivälissä Kanadaan, jossa hän valmensi hevosiaan. Vuoden 2009 arvokkain voitto tuli lokakuussa kaksivuotiaalla tammalla Random Destiny, joka voitti Ontario Sire Stakes Goldin finaalin Windsor Racewaylla Kanadassa. Tamma oli jo karsintavoittaja ja voitti finaalin kilometriajalla 14,2 js ansaitsi 65 000 Kanadan dollaria (noin 42 000 euroa).
Keväällä 2010 Rekilä voitti Random Destinyllä OSS Gold -finaalin Mohawkin radalla ajalla 11,7a, ykköspalkinto finaalissa oli 65 000 Kanadan dollaria. Nykyään tamma kilpailee Overseas Farm Ltd:n nimissä. Heinäkuussa Rekilän ohjastama ja valmentama tamma Christiana Hanover voitti kolmevuotiaiden tammojen PaSS-lähdön Pocono Downsissa uudella kolmevuotiaiden tammojen rataennätyksellä 10,7a. Samalla Rekilästä tuli ensimmäinen naisohjastaja, jolla on Poconon rataennätys hallussaan.
Rekilä palasi Suomeen 2010-luvun puolivälissä ja alkoi pitämään Wania Racing -nimistä ravitallia. Hänen kasvattamansa vuonna 2019 syntynyt Tetrick Wania juoksi 2021 useita kaksivuotiaiden lämminveristen Suomen ennätyksiä ja voitti Ruotsissa useita kilpailuja ylivoimaisesti. Rekilä myi hevosen useilla miljoonilla euroilla saksalaiselle suurhevosenomistajalle marraskuussa 2021.
Tuntikulma

Tuntikulma on tähtitieteessä ja tähtitieteellisessä navigoinnissa yksi ekvaattorijärjestelmän koordinaateista, jolla ilmoitetaan suunta kohti taivaanpallolla olevaa pistettä. Pisteen tuntikulma on kahden tason välinen kulma, jotka leikkaavat toisensa Maan akselilla. Toinen näistä kulkee kyseisen pisteen kautta ja sisältää myös sen kautta kulkevan tuntiympyrän, kun taas toinen tasoista on meridiaanitaso, joka kulkee havaintopaikkakunnan zeniitin kautta.
Maan pohjoinen pallonpuolisko Pohjoisnavan yläpuolelta katsottuna sekä taivaanekvaattorilla olevien kohteiden pituussuuntaiset koordinaatit. LHA on tähden (vihreä nuoli) tuntikulma lähellä New Yorkia olevan havaitsijan näkökulmasta. Kaavioon on merkitty myös tähden rektaskensio (engl. right ascension) sekä tuntikulma Greenwichistä (keltainen piste) katsottuna (GHA) Kuten Maan pohjoisnavan yläpuolelta katsottuna voidaan nähdä, New Yorkin paikallista keskiaurinkoaikaa vastaava kulma LMST sekä Greenwichin keskiaurinkoaikaa vastaava kulma GMST. Symboli ʏ (Oinaan tähdistön merkki)) osoittaa kevättasauspisteen suunnan.
Pisteen tuntikulma ilmoitetaan sen kulmaetäisyytenä meridiaanitasosta myötäpäivään eli länteen. Tähtitieteessä tuntikulma määritellään taivaanpallolla taivaanekvaattoria pitkin mitattuna kulmana meridiaanilta länteen päin kyseisen pisteen kautta kulkevalle tuntiympyrälle saakka. Se ilmoitetaan tavallisesti aikayksikköinä siten, että 24 tuntia vastaa täyttä kulmaa eli 360 astetta. Tähtitieteellisessä navigoinnissa sen sijaan on käytäntönä mitata tähtien sijainti asteina länteen joko nollameridiaanilta (Greenwichin tuntikulma, engl. Greenwich hour angle, GHA), paikallisesta meridiaanista (paikallinen tuntikulma, engl. local hour angle, LHA) tai kevättasauspisteestä (sideerinen tuntikulma, engl. sideral hour angle, SHA).
Tuntikulma yhdessä deklinaation kanssa määrittää yksi­käsitteisesti suunnan kohti taivaanpallolla olevaa pistettä ekvatoriaalisessa koordinaatti­järjestelmässä.
Tuntikulma ja rektaskensio

Tähtitieteellisen kohteen tuntikulman (LHA) ja rektaskension  \alpha  välillä on yhteys
missä LST on kevättasauspisteen tuntikulma eli tähtiaika.
Koska kohteen tuntikulma ja tähtiaika kasvavat tasaisesti ajan myötä, ne ilmoitetaan tavallisesti aika­yksikköinä, jolloin täysi kierros eli 360 astetta vastaa 24 tuntia. Jos edellä saadusta kaavasta saadaan tuntikulmalle negatiivinen arvo, siihen on lisättävä 24 tuntia, ja jos arvoksi saadaan yli 24 tuntia, siitä on vähennettävä 24 tuntia. Täten tuntikulma on aina välillä 0...24 tuntia. Se ilmoittaa, kuinka pitkä aika on kulunut siitä, kun kyseinen kohde viimeksi oli havainto­paikkakunnan meridiaanilla; jos tuntikulma on 0, kohde on parhaillaan meridiaanilla.
Jos havaitsija on pituuspiirillä  \lambda , joka on mitattu aikayksikköinä nollameridiaanilta länteen, taivaankappaleen tuntikulma hänen näkökulmasta on
missä LHA on kohteen paikallinen tuntikulma, GST Greenwichin tähtiaika ja  \alpha  kohteen rektaskensio. Samoin kuin edellä, on tulokseen tässäkin tapauksessa tarvittaessa lisättävä tai siitä on vähennettävä 24 tuntia, jotta se aina olisi välillä 0...24 tuntia.
Solaarinen tuntikulma

Ilmoitettaessa Auringon sijainti Maassa olevaan havaitsijaan nähden käytetään käsitettä solaarinen tuntikulma eli Auringon tuntikulma. Se on verrannollinen paikallisen aurinkoajan mukaisesta keskipäivästä kuluneeseen aikaan, mutta ilmaistaan tavallisesti kulmamittoina, asteina. Aurinkoajan mukaisen keskipäivän hetkellä solaarinen tuntikulma on tasan 0 astetta, sitä ennen se on negatiivinen ja sen jälkeen positiivinen ja kasvaa 15° tunnissa Esimerkiksi kello 10.30 paikallista aurinkoaikaa tuntikulma on -22.5°.
Solaarisen tuntikulman kosinin (cos(h)) avulla voidaan laskea Auringon zeniittikulma. Keskipäivän hetkellä aurinkoaikaa h = 0,000, joten cos(h)=1, ja lauseke cos(± h) saa saman arvon aamupäivällä tietyn pituisen ajan ennen keskipäivää kuin iltapäivällä yhtä pitkän ajan kuluttua keskipäivästä. Niinpä samana päivänä aurinko on yhtä korkealla esimerkiksi klo 11.00 ja 13.00 paikallista aurinkoaikaa (mutta ei yleensä klo 11.00 ja 13.00 paikkakunnan virallista aikaa, joka saattaa aikavyöhykejärjestelmän ja kesäajan vuoksi poiketa huomattavastikin aurinkoajasta).
Sideerinen tuntikulma

Taivaan­pallolla olevan kappaleen sideerinen tuntikulma (SHA) on sen kulma­etäisyys länteen kevättasauspisteestä, mitattuna tavallisimmin asteina. Tähden sideerinen tuntikulma muuttuu vain hitaasti sen ominais­liikkeen ja Maan prekession vuoksi, eikä planeettojenkaan sideerinen tuntikulma muutu kovin nopeasti, joten sideeristä tuntikulmaa voidaan hyvin käyttää almanakoissa niiden aseman ilmoittamiseen tietyllä hetkellä.  Sideeristä tunti­kulmaa käytetään varsinkin tähti­tieteellisessä navigoinnissa.
Määritelmän mukaan kohteen sideerinen tuntikulma saadaan vähentämällä 360 asteesta sen rektaskensio.
Käännös suomeksi
Bill Cosby Show

| Bill Cosby Show> The Cosby Show |
| --- | --- |

Tyyli:  Tilannekomedia
Kestoaika:  23–24 minuuttia
Luoja(t):   Bill Cosby  Ed Weinberger  Michael Leeson 
Pääosissa:   Bill Cosby  Phylicia Rashād  Sabrina Le Beauf  Geoffrey Owens  Lisa Bonet  Joseph C. Phillips  Malcolm-Jamal Warner  Tempestt Bledsoe  Keshia Knight Pulliam  Raven-Symoné  Erika Alexander 
Alkuperämaa:   Yhdysvallat
Alkuperäiskieli:  Englanti
Verkko:   MTV3  NBC
Esitetty:  20. syyskuuta 1984 – 30. huhtikuuta 1992
Tuotantokausia:  8
Jaksoja:  201
Tunnuskappale:   ”Kiss Me” esittäjä Bobby McFerrin (kausi 4)  Oregon Symphony Orchestra, joht. James DePreist (kaudet 5-6)  Craig Hardy (kaudet 6-7)  Lester Bowie (kausi 8) 
Tuotanto
Vastaava(t) tuottaja(t):   Marcy Carsey  Tom Werner  Bernie Kukoff (kausi 7)  Janet Leahy (kausi 8) 
Tuotantoyhtiö(t):    Carsey-Werner Productions yhteistyössä Bill Cosby 
Levittäjä:   Carsey-Werner Productions (1997-esittä)  Viacom Entertainment (1988-1997) 
Palkinnot
Voitetut:  Youth in Film: paras uutuussarja  paras nuori miesnäyttelijä komediassa: Malcolm-Jamal Warner 
Ehdokkuudet:  Youth in Film: Tempest Bledsoe  Lisa Bonet  Keshia Pulliam 
Aiheesta muualla
IMDb
Bill Cosby Show (engl. The Cosby Show) on yhdysvaltalainen vuosina 1984–1992 valmistunut ja esitetty tilannekomediasarja. Stand-up-koomikkona, televisionäyttelijänä ja laulajanakin tunnetuksi tulleen Bill Cosbyn ympärille rakennettu sarja kertoo hyvin toimeentulevan afroamerikkalaisen Huxtablen perheen tapahtumista. Huxtablen perheeseen kuuluu lääkäri-isä ja juristiäiti sekä viisi lasta.
Sarja oli erittäin suosittu USA:ssa, ja sen puolituntiset jaksot esitettiin torstai-iltaisin klo 20–20.30. Tv-kauden 1984–1985 katsotuimmaksi noussut sarja auttoi myös NBC-kanavan sen perään samaan iltaan sijoittamia muita sarjoja: Cheers nousi katsojatilastossa sijalta 54 sijalle 3 ja Family Ties kakkoseksi. Bill Cosby Show’n uusinnat esityskaudella 1985–1986 saivat enemmän katsojia kuin uusien sarjojen jaksojen ensiesitykset.
Sarjaa kuvattiin New Yorkin Brooklynissä neljän kameran monikameratuotantona. Ohjaustyylin loi Jay Sandrich, jonka meriitteihin kuuluivat jo menestyssarjat Mary Tyler Moore Show,  Soap, Benson ja Tyttökullat.
Suomessa sarjaa esitettiin 1980- ja 1990-luvulla MTV:llä ja myöhemmin MTV3-kanavalla. Maksukanava MTV Sarja esitti sen uusintana vuonna 2009.
Amerikkalainen NBC hyllytti sarjan marraskuussa 2014, kun Bill Cosbyä alettiin epäillä monista raiskauksista.lähde?
Näyttelijät

Bill Cosby – Heathcliff ”Cliff” (Alussa Clifford) Huxtable
Phylicia Rashād – Clair Olivia Huxtable, o.s. Hanks
Sabrina LeBeauf – Sondra Huxtable, myöh. Tibideaux
Geoffrey Owens – Elvin Tibideaux
Lisa Bonet – Denise Huxtable, myöh. Kendall (1984–1987, 1989–1991)
Joseph C. Phillips – Martin Kendall (1989–1991)
Malcolm-Jamal Warner – Theodore Aloysius ”Theo” Huxtable
Tempestt Bledsoe – Vanessa Huxtable
Keshia Knight Pulliam – Rudith Lillian ”Rudy” Huxtable
Raven-Symoné – Olivia Kendall (1989–1992)
Erika Alexander – Pam Tucker (1990–1992)
Aiheesta muualla

Bill Cosby Show Internet Movie Databasessa (englanniksi)
Bill Foley

| William P>  Foley II.Henkilötiedot |
| --- | --- |
Syntynyt: 29. joulukuuta 1944 (ikä 79) Austin Texas Yhdysvallat
Kansalaisuus:   Yhdysvallat
Ammatti:  yritysjohtaja
Vanhemmat:  Robert P. Foley
Siviilisääty:  naimisissa
Puoliso:  Carol Johnson Foley
Lapset:  4
Muut tiedot
Aktiivisena:  1974–
William P. Foley II (s. 29. joulukuuta 1944 Austin, Texas) on yhdysvaltalainen liikemies ja entinen asianajaja, joka on erikoistunut rahoituspalveluihin ja urheiluseurojen omistamiseen. Hän toimii Fidelity National Financialin, Cannae Holdingsin ja Black Knight Financial Servicesin hallituksen puheenjohtajana sekä Fidelity National Information Services Inc.:n (FIS) varapuheenjohtajana. Foley on pääsijoittaja, hallituksen puheenjohtaja ja toimitusjohtaja Black Knight Sports & Entertainmentissa, joka omistaa mm. NHL:ssa pelaavan Vegas Golden Knightsin, Premier League -jalkapalloseura AFC Bournemouthin ja osuuden ranskalaisesta Ligue 1 -seurasta FC Lorientista. Vuonna 2023 hänen arvioidaan Forbesin mukaan olevan arvoltaan 1,6 miljardia dollaria.
Lapsuus ja ura

Foley asui suurimman osan nuoruudestaan Texasissa perheensä ja sukulaisensa kanssa, jotka olivat karjanhoitajia. Hän asui hetken Ottawassa, Ontariossa, kun hänen isänsä palveli Yhdysvaltain ilmavoimissa siellä. Foley pelasi jääkiekkoa ja on rakastanut lajia koko elämänsä ajan.
Foley opiskeli Yhdysvaltain sotilasakatemiassa. Opiskeluaikanaan hän tienasi 40 000 dollaria pörssimarkkinoilla, joihin hän sijoitti vapaa-ajallaan. Valmistuttuaan West Pointista Foley nimitettiin Yhdysvaltain ilmavoimien toiseksi luutnantiksi, jossa hän neuvotteli miljoonan dollarin puolustussopimuksia Boeingin kanssa. Ilmavoimista lähdettyään Foley siirtyi yrityslakiin ansaittuaan J.D:n Washingtonin yliopistosta vuonna 1974. Myöhemmin hän osti ja elvytti silloin taistelevan otsikkovakuutusyhtiö Fidelity National Financialin. Myöhemmin hän sijoitti viinitiloihin, golfkenttiin, hotelleihin, hiihtokeskuksiin, pihviravintoloihin, pikaruokaravintoloihin ja autonosavalmistajiin.
Urheilujoukkueiden omistajuus

Foley tutki mahdollisuutta ostaa National Football Leaguen Jacksonville Jaguars, kun hän asui Jacksonville, Floridassa, ennen kuin Shahid Khan hankki joukkueen.
Kesäkuussa 2016 Foley ja Black Knight Sports & Entertainmentille myönnettiin National Hockey League -laajennusjoukkue, josta tuli Vegas Golden Knights. Foley maksoi lisenssistä 500 miljoonaa dollaria. Golden Knights aloitti pelit kaudella 2017-18 uudessa T-Mobile Arenassa, ja hankki myös vähemmistöosuuden areenasta. Foley lupasi voittaa Stanley Cupin kuudessa kaudessa, ja Golden Knights lunasti tämän lupauksen vuonna 2023. Vuonna 2020 Black Knight Sports & Entertainment osti American Hockey League -seuran toimimaan kehitysjoukkueena Golden Knightsille, ja muutti San Antonio Rampagen Henderson Silver Knightsiksi. Silver Knights pelasi Orleans Arenassa, kunnes Dollar Loan Center, jota Black Knight Sports & Entertainment operoi, valmistui vuonna 2022.
Vuonna 2021 Foley ilmoitti, että Black Knight Sports & Entertainment oli ostanut laajennusjoukkueen Indoor Football Leagueen, joka aloittaa pelit vuonna 2022 Dollar Loan Centerissä Hendersonissa, Nevadassa. 23. elokuuta 2021 joukkue paljasti nimensä ja logonsa Vegas Knight Hawksiksi.
13. joulukuuta 2022 sijoittajaryhmä Foleyin johdolla osti Premier League -jalkapalloseura AFC Bournemouthin, jossa Foley toimi puheenjohtajana. Ennen kauppaa hän oli läsnä yhdessä Bournemouthin Premier League -ottelussa Leicester Cityä vastaan, jonka Cherries voitti 2–1.
13. tammikuuta 2023 Foley hankki merkittävän vähemmistöosuuden ranskalaisesta Ligue 1 -seurasta FC Lorientista, luoden yhteistyökumppanuuden Bournemouthin kanssa.
Birminghamin kansainvälinen lentoasema (Englanti)

Birmighamin kansainvälinen lentoasema sijaitsee 10,2 kilometriä Birminghamista kaakkoon päin Solihullin kaupungissa, Länsi-Midlandsissa, Englannissa.
Birminghamin kansainvälinen lentoasema on Yhdistyneen kuningaskunnan viidenneksi vilkkain lentoasema. Nykyään Birminghamista lennetään monia Britannian sisäisiä lentoja ja lisäksi Eurooppaan, Intiaan, Lähi-itään ja Pohjois-Amerikkaan.
Aiheesta muualla

Wikimedia Commonsissa on kuvia tai muita tiedostoja aiheesta .
Birminghamin kansainvälinen lentoasema (Arkistoitu – Internet Archive)
Yhdistyneen kuningaskunnan lentoasemat
| --- | --- |
Lontoo:   City  Gatwick  Heathrow  Luton  Stansted  Ashford  Southend 
Englanti:   Birmingham  Blackpool  Bournemouth  Bristol  Coventry  Doncaster-Sheffield  Durham Tees Valley  East Midlands  Exeter  Humberside  Leeds-Bradford  Liverpool  Manchester  Newcastle  Newquay  Norwich  Southampton  Brighton  Land’s End  Plymouth City  St. Mary’s 
Skotlanti:   Aberdeen  Edinburgh  Glasgow International  Glasgow Prestwick  Inverness  Sumburgh  Barra   Benbecula   Campbeltown   Dundee   Fair Isle   Islay   Kirkwall   Lerwick   North Ronaldsay   Papa Westray   Stornoway   Tiree   Westray   Wick  
Wales:  Cardiff
Pohjois-Irlanti:   Belfast City  Belfast International  Derry 
Kruununsiirtomaat:   Alderney  Guernsey  Mansaari  Jersey 
Merentakaiset alueet:   Anguilla  Ascension  Bermuda  Ambergris Cays  Anegada  Beef Island  Virgin Gorda  Little Cayman  Cayman Brac  Grand Cayman  Mount Pleasant  Port Stanley  Gibraltar  Montserrat  Saint Helena  Grand Turk  Middle Caicos  North Caicos  Pine Cay  Providenciales  Salt Cay  South Caicos
Luettelo Suomen virallisen singlelistan ykkösistä vuonna 1992

Tämä on luettelo Suomen virallisen singlelistan ykkösistä 1992, joka sisältää kärkipaikkaa hallussaan pitäneet singlet vuonna 1992.
Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.
Lista

| Lista koottu  alkaen | Artisti | Single |
| --- | --- | --- |
| 20.1. |  The KLF | Justified & Ancient |
| 3.2. |  The KLF | Justified & Ancient |
| 17.2. | Moogetmoogs | Kolmen minuutin muna |
| 2.3. | Hausmylly | Gigolo |
| 16.3. | Popeda | Kersantti Karoliina |
| 30.3. | Kurre | En rakkautta saa |
| 13.4. | J. Karjalainen yhtyeineen | Telepatiaa |
| 27.4. |  ZZ Top | Viva Las Vegas |
| 11.5. | DJ Konnat | 9700-Irma |
| 25.5. |  Wilson Phillips | You Won't See Me Cry |
| 8.6. | Kaivo | Kun olet mennyt |
| 22.6. |  Erasure | ABBA-esque (EP) |
| 6.7. |  Erasure | ABBA-esque (EP) |
| 20.7. |  Nirvana | Lithium |
| 3.8. |  Madonna | This Used to Be My Playground |
| 17.8. |  Shamen | L.S.I. |
| 31.8. |  2 Unlimited | The Magic Friend |
| 14.9. | Neon 2 | Polku |
| 28.9. |  Felix | Don't You Want Me |
| 12.10. |  East 17 | House of Love |
| 26.10. | Neljä Ruusua | Juppihippipunkkari (Remix) |
| 9.11. |  Felix | It Will Make Me Crazy |
| 23.11. | KCD | Simo Goes Poing! |
| 7.12. | KCD | Simo Goes Poing! |
| 21.12. | Colours | Help Us Back Home Sarajevo |
| n k Singlelistan ykköset |
| --- | --- |
1951–1960:  1951–1960 
1960-luku:  1961  1962  1963  1964  1965  1966  1967  1968  1969 
1970-luku:  1970  1971  1972  1973  1974  1975  1976  1977  1978  1979 
1980-luku:  1980  1981  1982  1983  1984  1985  1986  1987  1988  1989 
1990-luku:  1990  1991  1992  1993  1994  1995  1996  1997  1998  1999 
2000-luku:  2000  2001  2002  2003  2004  2005  2006  2007  2008  2009 
2010-luku:  2010  2011  2012  2013  2014  2015  2016  2017  2018  2019 
2020-luku:  2020  2021  2022  2023  2024
Biomuovi

Biomuovi on muovi, joka koostuu kokonaan tai osittain uusiutuvista luonnon raaka-aineista, tai biohajoaa tietyissä olosuhteissa. Osa biomuoveista myös maatuu verrattain nopeasti eli on biohajoavia. Toisaalta myös osa öljypohjaisista muoveista on biohajoavia, vaikka ne eivät ole biomuoveja, mikä aiheuttaa sekaannuksia biomuovi-käsitettä käytettäessä.
Biopohjaiset muovit valmistetaan uusiutuvista materiaaleista, kuten selluloosasta, ligniinistä, kitiinistä, villasta tai tärkkelyksestä. Biopohjaisten materiaalien käyttö ei kuitenkaan välttämättä tarkoita sitä, että nämä muovit olisivat biohajoavia, sillä sekä biopohjaisista että fossiilisista raaka-aineista voidaan valmistaa sekä biohajoamattomia että biohajoavia muoveja.
Muovin biohajoavuus

Ollakseen biohajoava muovin molekyylien tulee kemiallisesti hajota luonnossa esiintyviksi aineiksi. Pelkkä mekaaninen pilkkoutuminen ei riitä. Mekaanisessa hajoamisessa vain ns. sekundääriset sidokset hajoavat. Näin muovi voi pilkkoutua silmin näkymättömän pieneksi ja näkyä vain mikroskoopilla tarkasteltuna. Silti muovin ns. primääriset sidokset säilyvät eli polymeerit itsessään pysyvät kasassa ja myös polymeerien ja seosaineiden liitokset säilyvät. Vasta kun myös polymeerit ja mahdolliset seosaineet itsessään hajoavat voidaan muovin katsoa maatuneen, eikä se tällöin enää ole luonnonkiertokulussa olevaa muovijätettä.
Aiheesta muualla

Kuvia tai muita tiedostoja aiheesta Biomuovi Wikimedia Commonsissa
IMRD-rakenne

IMRD tai IMRAD (engl. Introduction Methods Results (And) Discussion) on yleisesti käytetty tieteellisen artikkelin tai tutkimusraportin rakennekaava. IMRD-rakenteen mukainen raportti koostuu seuraavista osista: johdanto (Introduction), menetelmät (Methods) eli ongelman käsittely, tulokset (Results) ja diskussio (Discussion), tulosten tarkastelu eli pohdinta. IMRAD-muodossa A tulee englannin sanasta 'and' (ja).
Standardirakenteen otti käyttöön ensimmäisenä International Committee of Medical Journal Editors, mutta toimivuutensa vuoksi sitä käytetään yleisesti lähes kaikilla tieteenaloilla. Pääasiallinen syy rakenteen suosioon on sen loogisuuden lisäksi se, että suuria tietomääriä nopeasti läpikäyvä tutkija löytää haluamansa tiedon tekstistä ilman että artikkelia tarvitsee lukea varsinaisesti läpi. Nykyisin IMRAD onkin siinä määrin vakiintunut tieteellisen kirjoitustavan standardi, että siitä poikkeamiseen on käytännössä oltava erityisen painavat perusteet. Rakennetta käytetään esimerkiksi tieteellisissä aikakauslehdissä sekä erilaisissa opinnäytteissä.
Laadullisen tutkimuksen raportoinnissa saatetaan käyttää erilaista, enemmän kerronnallista (narratiivista) muotoa.